
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 193 (1) 

Επέκταση διατάξεων του ν. 1483/1984 (ΦΕΚ 153 τ.Α') στο 
δημόσιο, τα Ν.Π.Δ.Δ. και τους Ο.Τ.Α.». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 18 του ν. 1483/1984 
(ΦΕΚ 153), «Προστασία και διευκόλυνση των εργαζομένων με 
οικογενειακές υποχρεώσεις». 

2. Την αρ. 48/1988 γνωμοδότηση του Συμβουλίου της Επι¬ 
κράτειας, με πρόταση των Τπουργών Προεδρίας της Κυβέρνη¬ 
σης, Εξωτερικών, Εσωτερικών, Εθνικής Άμυνας, Εθνικής Οικο- 
νομίας, Οικονομικών, Τγείας, Πρόνοιας και Κοινωνικών Ασφα¬ 
λίσεων, Δικαιοσύνης, Εθνικής Παιδείας και θρησκευμάτων, Πο¬ 
λιτισμού, Δημόσιας Τάξης, Βόρειας Ελλάδας, Αιγαίου, Γεωρ¬ 
γίας, Περιβάλλοντος, Χωροταξίας και Δημοσίων Έργων, Βιομη¬ 
χανίας, Ενέργειας και Τεχνολογίας, Εργασίας, Εμπορίου, Μετα¬ 
φορών και Επικοινωνιών και Εμπορικής Ναυτιλίας, αποφασί¬ 
ζουμε: 

Άρθρο 1 

Επέκταση διατάξεων 

1· Οι διατάξεις του Κεφαλαίου Α’ του ν. 1483/1984 (άρθρα 1 
(παρ. 1). 18) εφαρμόζονται και στους απασχολούμενους στο Δη¬ 
μόσιό, τα Ν.Π.Δ.Δ. και τους Οργανισμούς Τοπικής Αυτοδικοίκη- 


σης, με οποιαδήποτε σχέση, σύμφωνα με όσα ορίζονται ειδικό¬ 
τερα στα επόμενα άρθρα του Π. Διατάγματος αυτού. 

Άρθρο 2 

Αποδεικτικά στοιχεία 

1. Η ασθένεια ή η αναπηρία των προσώπων του άρθρου 2 του 
ν. 1483/1984 για τους απασχολούμενους στο δημόσιο, τα 
Ν.Π.Δ.Δ και τους Ο.Τ.Α., αποδεικνύεται με γνωμάτευση των οι¬ 
κείων πρωτοβάθμιων Υγειονομικών Επιτροπών ή με γνωμά¬ 
τευση του διευθυντή κλινικής, νοσηλευτικού ιδρύματος του ν.δ. 
2592/1953, ή άλλων νοσηλευτικών ιδρυμάτων που αποτελούν 
νομικά πρόσωπα δημοσίου δικαίου ή ιδιωτικού δικαίου αγαθοερ¬ 
γού πρωτοβουλίας. 

Ακόμη η ασθένεια ή η αναπηρία μπορεί να αποδεικνύεται με 
ιατρική γνωμάτευση νοσηλευτικού ιδρύματος (Ν.Π.Δ.Δ ή 
Ν.Π.Ι.Δ. που εποπτεύεται από το Υπουργείο Υγείας και Πρό¬ 
νοιας), η οποία θεωρείται από το διευθυντή γιατρό της σχετικής 
κλινικής του ιδρύματος, ή γνωμάτευση γιατρού του ασφαλιστικού 
φορέα στον οποίο υπάγονται τα πρόσωπα αυτά. 


Άρθρο 3 

Δικαιούμενοι Άδειας 

1. Για την εφαρμογή του άρθρου 5 του ν. 1483/1984 στο Δη¬ 
μόσιο, τα Ν.Π.Δ.Δ και τους Ο.Τ.Α., όπου στο νόμο αναφέρεται 
επιχείρηση ή εκμετάλλευση, νοείται το σύνολο των υπηρεσιακών 
μονάδων ή αποκεντρωμένων υπηρεσιών που εξυπηρετούνται από 
την ίδια Υπηρεσία Διοικητικού ή Διεύθυνση Προσωπικού κατά 
περίπτωση και που απασχολούν τουλάχιστο εκατό (100) άτομα, 
με οποιαδήποτε σχέση. 

2. Μετά τη λήξη της γονικής άδειας ανατροφής ο υπάλληλος 
επανέρχεται στη θέση που υπηρετούσε, εκτός αν στο μεταξύ έχει 
μετακινηθεί ή μετατεθεί σύμφωνα με τις ισχύουσες διατάξεις. 

3. Ο χρόνος γονικής άδειας άνευ αποδοχών αναγνωρίζεται 
για την ασφάλιση στα διάφορα Ταμεία (Αρωγής, Επικουρικής 
Ασφάλισης και Προνοίας). Οι εισφορές που αναλογούν για το 
χρονικό διάστημα της άδειας βαρύνουν τον υπάλληλο. 

4. Η γονική άδεια ανατροφής του άρθρου 5 του ν. 1483/84 
μπορεί να χορηγείται και τμηματικά. 

Άρθρο 4 

Άδεια απουσίας για ασθένεια εξαρτωμένων μελών 

1. Η άδεια απουσίας χωρίς αποδοχές που προβλέπεται από τη 
διάταξη του άρθρου 7 του ν. 1483/1984 χορηγείται πέρα από 
την άδεια χωρίς αποδοχές που προβλέπει η παρ. 4 του άρθρου 
101 του Π.Δ. 611/1977 ή άλλη άδεια που χορηγείται με άλλες 
ειδικές διατάξεις. 

Άρθρο 5 
Μειωμένο ωράριο 

1. Για την εφαρμογή της διάταξης της παρ. 1 του άρθρου 8 
του ν. 1483/1984 ισχύουν τα προβλεπόμενα στην παρ. 1 του 
άρθρου 3 του παρόντος Π. Διατάγματος, εκτός από το κατώτατο 
όριο του αριθμού των απασχολουμένων κατά Υπηρεσία ή 
Ν.Π.Δ.Δ., ή Ο.Τ.Α., που για την περίπτωση αυτή είναι πενήντα 
(50) άτομα. 

2. Η πνευματική, ψυχική ή σωματική αναπηρία του παιδιού 
καθώς και ο καταλληλότερος για τη φροντίδα του παιδιού γονέας 
ορίζεται με απόφαση της οικείας Υγειονομικής Επιτροπής ή των 
αρμοδίων οργάνων που αναφέρονται στο άρθρο 2 του παρόντος 
Π.Δ. 

3. Στην περίπτωση που ο ένας γονέας απασχολείται στο δημό¬ 
σιο και ο άλλος στον ιδιωτικό τομέα και υπάρχει αντίθετη άποψη 
για τον ορισμό του γονέα που θα έχει το μειωμένο ωράριο για τη 
φροντίδα του παιδιού και εφόσον το θέμα δε διευθετείται με κοινή 
συμφωνία των ενδιαφερομένων, επ’ αυτού αποφαίνεται η Δευτε¬ 
ροβάθμια Επιτροπή στην οποία μπορεί ν’ απευθύνεται με αίτησή 
του ο ενδιαφερόμενος. 

4. Με την απόφαση για τη μείωση του ωραρίου προσδιορίζεται 
και η ανάλογη μείωση των αποδοχών του υπαλλήλου. Το ωρομί¬ 
σθιο βρίσκεται με την αναγωγή των τακτικών αποδοχών σε ημε¬ 
ρομίσθιο (τακτικές αποδοχές δια 25) και τη διαίρεση αυτού δια 
του αριθμού των ωρών του νομίμου ωραρίου εργασίας (7 1 /2). 

Άρθρο 6 
Άδειες απουσίας 

1. Οι ασχολούμενοι στο δημόσιο, τα Ν.Π.Δ.Δ και τους Ο.Τ.Α, 
που αναφέρονται στο άρθρο 5 του παρόντος και έχουν παιδιά ηλι¬ 
κίας μέχρι 16 ετών τα οποία παρακολουθούν μαθήματα στοιχει¬ 
ώδους, μέσης γενικής ή τεχνικής εκπαίδευσης δικαιούνται, με 
αποδοχές, την άδεια που αναφέρεται στο άρθρο 9 του ν. 1483/ 
1984. 


Άρθρο 7 

Βρεφοπαιδοκομικοί σταθμοί 

Οι δημόσιες υπηρεσίες, τα Ν.Π.Δ.Δ. και οι Ο.Τ.Α, όπως ορίζο¬ 
νται στο άρθρο 2 του παρόντος Π. Διατάγματος που απασχολούν 
πάνω από τριακόσια (300) άτομα, σε περίπτωση ανέγερσης κτι¬ 
ρίου για τη στέγαση των Υπηρεσιών τους θα πρέπει να προβλέ¬ 
πουν επαρκή και κατάλληλο χώρο για τη στέγαση βρεφοπαιδο- 
κομικού σταθμού, που να καλύπτει τις ανάγκες των απασχολου¬ 
μένων σ’ αυτές. 

Άρθρο 8 

Τυχόν ευνοϊκότερες ρυθμίσεις από αυτές που διαλαμβάνουν οι 
διατάξεις του κεφοιλαϊου Α' του ν. 1483/1984 εξακολουθούν να 
ισχύουν. 

Άρθρο 9 

Διοικητικές κυρώσεις 

Προϊστάμενοι Υπηρεσιών Διοικητικού ή αυτοτελών Υπηρε¬ 
σιών, Ν.Π.Δ.Δ ή Ο.Τ.Α., που αρνούνται για οποιοδήποτε λόγο τη 
χορήγηση των αδειών ή διευκολύνσεων που προβλέπουν οι δια¬ 
τάξεις του παρόντος Προεδρικού Διατάγματος, διώκονται πει¬ 
θαρχικά για παράβαση καθήκοντος. 

Άρθρο 10 
Χρόνος απουσίας 

1. Ο χρόνος απουσίας που προβλέπεται από τις διατάξεις του 
Ν. 1483/1984 και του παρόντος Π. Διατάγματος λογίζεται ως 
χρόνος πραγματικής δημόσιας υπηρεσίας για κάθε συνέπεια, 
εκτός από την καταβολή αποδοχών, με εξαίρεση την άδεια του 
άρθρου 6 του παρόντος που είναι με αποδοχές. 

2. Οι ασφαλιστικές εισφορές που αναλογούν στο διάστημα της 
απουσίας των υπαλλήλων σ’ εφαρμογή των ανωτέρω διατάξεων, 
παρακρατούνται από τις αποδοχές των επομένων, από την επά¬ 
νοδό τους στην Υπηρεσία μηνών. 

Άρθρο 11 

Οι κοινές αποφάσεις που προβλέπουν οι διατάξεις των παρ. 2 
και 3 του άρθρου 18 του Ν. 1483/1984 εκδίδονται με τη σύ¬ 
μπραξη του κατά περίπτωση αρμόδιου Υπουργού και του Υπουρ¬ 
γού Προεδρίας της Κυβέρνησης. 

Τη δημοσίευση του παρόντος διατάγματος αναθέτουμε στον 
Υπουργό Προεδρίας της Κυβέρνησης και την εκτέλεσή του σε κα¬ 
θένα Υπουργό. 

Αθήνα, 27 Απριλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΠΟΣΤΟΛΟΣ ΚΑΚΛΑΜΑΝΗΣ ΚΑΡΟΛΟΣ ΠΑΠΟΥΛΙΑΣ 


ΕΣΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΑΜΥΝΑΣ 

ΙΩΑΝ. ΧΑΡΑΛΑΜΠΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

\ 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 

ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 

ΕΡΓΑΣΙΑΣ 

ΓΕΩΡΓΟΣ ΓΕΝΝΗΜΑΤΑ! 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

ΔΙΚΑΙΟΣΥΝΗΣ 

ΑΓΑΜ. ΚΟΥΤΣΟΓΙΩΡΓΑΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΑΝΤΩΝΙΟΣ ΤΡΙΤΣΗΣ ΑΜ ΑΛ.-Μ ΑΡ. (ΜΕΛΙΝΑ) ΜΕΡΚΟΥΡΗ 

ΔΗΜΟΣΙΑΣ ΤΑΞΗΣ 

Α ΛΙΤΩΝ. ΔΡΟΣΟΓΙΑΝΝΗΣ 

ΒΟΡΕΙΑΣ ΕΛΛΑΔΑΣ 

ΣΤΕΛΙΟΣ ΠΑΠΑΘΕΜΕΛΗΣ 

ΑΙΓΑΙΟΥ 

ΠΕΤΡΟΣ ΒΑΛΒΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 

ΕΜΠΟΡΙΟΥ 

ΝΙΚ. ΑΚΡΙΤΙΔΗΣ 

ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

ΚΩΝΣΤ/ΝΟΣ ΜΠΑΝΤΟΥΒΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 194 (2) 

Καθορισμός των προσόντων διορισμού σε θέσεις των δημοσίων 
υπηρεσιών και νομικών προσώπων δημοσίου δικαίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 24 του Ν. 1586/1986 
«Βαθμολογική διάρθρωση των θέσεων του Δημοσίου, των νομι¬ 
κών προσώπων δημοσίου δικαίου και των οργανισμών τοπικής 
αυτοδιοίκησης και άλλες διατάξεις» (ΦΕΚ 37/Α'/1986), όπως 
αντικαταστάθηκε με την παρ. 5 του άρθρου 22 του Ν. 1735/ 
1987 «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις» 
(ΦΕΚ 195/Α-/1987). 

2. Τις αριθ. 715/1987 και 211/1988 γνωμοδοτήσεις του 
Συμβουλίου της Επικράτειας, μετά από πρόταση των Υπουργών 
Προεδρίας της Κυβέρνησης και Εθνικής Παιδείας και θρησκευ¬ 
μάτων, αποφασίζουμε: 

Άρθρο 1. 

Τα κατά κλάδους προσόντα διορισμού σε θέσεις δημοσίων υπη¬ 
ρεσιών και νομικών προσώπων δημοσίου δικαίου (δεν περιλαμ¬ 


βάνονται οι οργανισμοί τοπικής αυτοδιοίκησης), καθορίζονται 
στα επόμενα άρθρα του διατάγματος αυτού. Εφεξής, άλλα ειδικά 
προσόντα διορισμού καθορίζονται μόνο για τους κλάδους εκείνους 
των οποίων οι ανάγκες δεν καλύπτονται από τα προσόντα του 
διατάγματος αυτού. 

ΚΛΑΔΟΙ 

ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

Άρθρο 2. 

1. Για κάθε κλάδο ΠΕ (μιας ειδικότητας), που η ονομασία του 
είναι ίδια με την ονομασία πτυχίου ή διπλώματος Α.Ε.Ι., προσόν 
διορισμού στον εισαγωγικό βαθμό ορίζεται το ομώνυμο, κατά πε¬ 
ρίπτωση, πτυχίο ή δίπλωμα Α.Ε.Ι. της ημεδαπής ή ισότιμο, αντί- 
στοιχης ειδικότητας, σχολών της αλλοδαπής. 

2. Για τους κλάδους ΠΕ που συγκροτούνται από περισσότερες 
ειδικότητες, που η ονομασία κάθε μιας ειδικότητας είναι ίδια με 
την ονομασία πτυχίου ή διπλώματος Α.Ε.Ι., προσόν διορισμού 
στον εισαγωγικό βαθμό ορίζεται το ομώνυμο, κατά ειδικότητα, 
πτυχίο ή δίπλωμα Α.Ε.Ι. της ημεδαπής ή ισότιμο, αντίστοιχης ει¬ 
δικότητας, σχολών της αλλοδαπής. 

Άρθρο 3. 

Κλάδος ΠΕ Διοικητικός και/ή Οικονομικός. 

1. Προσόν διορισμού στον εισαγωγικό βαθμό ορίζεται πτυχίο ή 
δίπλωμα νομικής ή πολιτικών ή οικονομικών επιστημών ή κοι- 
νωνιολογίας ή διοίκησης επιχειρήσεων Α.Ε.Ι. της ημεδαπής ή 
πτυχίο ή δίπλωμα ΑΣΟΕΕ ή ΠΑΣΠΕ ή ανώτατων βιομηχανι¬ 
κών σχολών της ημεδαπής ή ισότιμο, αντίστοιχης ειδικότητας, 
σχολών της αλλοδαπής. 

2. Στις διατάξεις της προηγούμενης παραγράφου γίνεται πα¬ 
ραπομπή όταν τα παραπάνω προσόντα ανταποκρίνονται στις 
απαιτήσεις άλλων, κατά περίπτωση, κλάδων. 

Άρθρο 4 

Κλάδος ΠΕ Πληροφορικής 

(περιλαμβάνονται οι ειδικότητες 
α) επιστήμης των υπολογιστών και 
β) μηχανικών Η/Υ) 

1. Προσόν διορισμού στον εισαγωγικό βαθμό ορίζεται: 

α) για την ειδικότητα επιστήμης των υπολογιστών, πτυχίο ή 
δίπλωμα επιστήμης των υπολογιστών (50ΓΤΨΑΚΕ) ή στατιστι¬ 
κής και πληροφορικής οικονομικών επιστημών (ειδίκευσης ή κα¬ 
τεύθυνσης πληροφορικής ή άλλης παρεμφερούς ονομασίας που 
αποδεικνύεται με βεβαίωση του οικείου τμήματος) Α.Ε.Ι. της 
ημεδαπής ή ισότιμο, αντίστοιχης ειδικότητας, σχολών της αλλο¬ 
δαπής, 

β) για την ειδικότητα μηχανικών Η/Υ, πτυχίο ή δίπλωμα μη¬ 
χανικών Η/Υ (ΗΑΚϋΨΑΚΕ) Α.Ε.Ι. της ημεδαπής ή ισότιμο, 
αντίστοιχης ειδικότητας, σχολών της οιλλοδαπής. 

2. Σε περίπτωση που δεν είναι δυνατή η κάλυψη των θέσεων 
από υποψήφιους με τα προσόντα της προηγούμενης παραγράφου, 
επιτρέπεται ο διορισμός με πτυχίο ή δίπλωμα Α.Ε.Ι. της ημεδα¬ 
πής ή ισότιμο τίτλο σπουδών της αλλοδαπής και επιπλέον τίτλο ή 
πιστοποιητικό σπουδών Α.Ε.Ι. ή Τ.Ε.Ι. της ημεδαπής ή ισότιμο 
της αλλοδαπής, σε θέματα αντίστοιχης, κατά περίπτωση, ειδικό¬ 
τητας (50ΓΤΨΑΚΕ ή ΗΑΚϋΙΥΑΚΕ). Σε περίπτωση που δεν εί¬ 
ναι δυνατή η κάλυψη των θέσεων από υποψήφιους με τίτλο ή πι¬ 
στοποιητικό σπουδών Α.Ε.Ι. ή Τ.Ε.Ι., επιτρέπεται ο διορισμός με 
πτυχίο ή δίπλωμα Α.Ε.Ι. και σχετική, κατά περίπτωση ειδικότη- 

τας. εμπειρία δύο τουλάχιστον ετών. 

Άρθρο 5 

Κλάδος ΠΕ Μεταφραστών - Διερμηνέων 

(περιλαμβάνονται οι ειδικότητες 
μιας ξένης γλώσσας ή δύο ξένων γλωσσών) 

1. Προσόν διορισμού στον εισαγωγικό βαθμό ορίζεται το ομώ¬ 
νυμο. κατά περίπτωση, πτυχίο ή δίπλωμα ξένων γλωσσών μετά¬ 
φρασης και διερμηνείας Α.Ε.Ι. της ημεδαπής ή ισότιμο, αντίστοι¬ 
χης ειδικότητας, σχολών της αλλοδαπής. 

2. Σε περίπτωση που δεν είναι δυνατή η κάλυψη των θέσεων 
από υποψήφιους με τα προσόντα της προηγούμενης παραγράφου, 
επιτρέπεται ο διορισμός με πτυχίο ή δίπλωμα ενός ή δύο, κατά 
περίπτωση, ξενόγλωσσων τμημάτων ή σχολών Α.Ε.Ι. της ημε¬ 
δαπής ή ισότιμο σχολών της (αλλοδαπής. Σε περίπτωση που δεν 
είναι δυνατή η κάλυψη των θέσεων από υποψήφιους με τα προσό¬ 
ντα του προηγούμενου εδαφίου, επιτρέπεται ο διορισμός με πτυ¬ 
χίο ή δίπλωμα Α.Ε.Ι. της ημεδαπής ή ισότιμο σχολών της αλλο¬ 
δαπής και άριστη γνώση μιας ή δύο, κατά περίπτωση, ξένων 
γλωσσών που ορίζονται με την προκήρυξη πλήρωσης κενών θέ¬ 
σεων. 

Άρθρο 6 

Κλάδος ΠΕ Βιβλιοθηκονόμων 

Προσόν διορισμού στον εισαγωγικό βαθμό ορίζεται πτυχίο ή 
δίπλωμα αρχειονομίας και βιβλιοθηκονομίας Α.Ε.Ι. της ημεδα¬ 
πής ή ισότιμο, αντίστοιχης ειδικότητας, σχολών της αλλοδαπής. 
Σε περίπτωση που δεν είναι δυνατή η κάλυψη των θέσεων από 
υποψήφιους με το παραπάνω προσόν, επιτρέπεται ο διορισμός με 
πτυχίο Α.Ε.Ι. της ημεδαπής ή ισότιμο σχολής της αλλοδαπής και 
επιπλέον μεταπτυχιακό τίτλο σπουδών βιβλιοθηκονομίας, διάρ¬ 
κειας τουλάχιστον ενός ακαδημαϊκού έτους και άριστη γνώση 
μιας ξένης γλώσσας, που ορίζεται με την προκήρυξη πλήρωσης 
κενών θέσεων. Σε περίπτωση που δεν είναι δυνατή η κάλυψη των 
θέσεων από υποψήφιους με τα προσόντα του προηγούμενου εδα¬ 
φίου, επιτρέπεται ο διορισμός με πτυχίο Α.Ε.Ι. της ημεδαπής ή 
ισότιμο σχολής της αλλοδαπής και πτυχίο ή δίπλωμα Βιβλιοθη¬ 
κονομίας Τ.Ε.Ι. της ημεδαπής ή ισότιμων σχολών της ημεδαπής 
ή αλλοδαπής. Σε περίπτωση που δεν είναι δυνατή η κάλυψη των 
θέσεων από υποψήφιους με τα προσόντα του προηγούμενου εδα¬ 
φίου, επιτρέπεται ο διορισμός με πτυχίο ή δίπλωμα Α.Ε.Ι. της 
ημεδαπής ή ισότιμο σχολών της αλλοδαπής, εμπειρία δύο τουλά¬ 
χιστον ετών σε θέματα βιβλιοθηκονομίας και άριστη γνώση μιας 
ξένης γλώσσας, που ορίζεται με την προκήρυξη πλήρωσης κενών 
θέσεων. 

Άρθρο 7 

Κλάδος ΠΕ Ιατρών 

Προσόν διορισμού στον εισαγωγικό βαθμό ορίζεται πτυχίο ή 
δίπλωμα ιατρικής Α.Ε.Ι. της ημεδαπής ή ισότιμο πτυχίο ή δί¬ 
πλωμα ιατρικής, σχολών της αλλοδαπής. 

Άρθρο 8 

Κλάδος ΠΕ Ιατρών ειδικοτήτων 
(ορίζονται κατά περίπτωση) 

Προσόν διορισμού στον εισαγωγικό βαθμό ορίζεται άδεια τί¬ 
τλου αντίστοιχης ειδικότητας από την αρμόδια Ελληνική Αρχή. 


ΚΛΑΔΟΙ 

ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Άρθρο 9 

Για τους κλάδους ΤΕ μιας ειδικότητας ή για τους συγκροτού¬ 
μενους από περισσότερες ειδικότητες κλάδους, που η ονομασία 
της κάθε μιας ειδικότητας είναι ίδια με την ονομασία πτυχίου ή 
διπλώματος Τ.Ε.Ι., προσόν διορισμού στον εισαγωγικό βαθμό 
ορίζεται το ομόνυμο ή οιντίστοιχο, κατά ειδικότητα, πτυχίο ή δί¬ 
πλωμα Τ.Ε.Ι. της ημεδαπής ή ισότιμων τίτλων σχολών της ημε¬ 
δαπής ή αλλοδαπής, ή ΚΑΤΕΕ ή ισότιμων σχολών της ημεδα¬ 
πής ή αλλοδαπής. 

Άρθρο 10 

Κλάδος ΤΕ Διοικητικός - Λογιστικός 

1. Προσόν διορισμού στον εισαγωγικό βαθμό ορίζεται πτυχίο ή 
δίπλωμα διοίκησης επιχειρήσεων ή λογιστικής Τ.Ε.Ι., ή το ομώ¬ 
νυμο ή αντίστοιχης ειδικότητας πτυχίο ή δίπλωμα ισότιμων τί¬ 
τλων σχολών της ημεδαπής ή αλλοδαπής, ή ΚΑΤΕΕ ή ισότιμων 
σχολών της ημεδαπής ή αλλοδαπής, ή πτυχίο ή δίπλωμα της 
σχολής στατιστικής που λειτούργησε υπό την εποπτεία της Ανώ¬ 
τατης Βιομηχανικής Σχολής Πειραιά. 

2. Στις διατάξεις της προηγούμενης παραγράφου γίνεται πα¬ 
ραπομπή όταν τα παραπάνω προσόντα ανταποκρίνονται στις 
απαιτήσεις άλλων, κατά περίπτωση, κλάδων. 

Άρθρο 11 

Κλάδος ΤΕ Πληροφορικής 
(περιλαμβάνονται οι ειδικότητες 
α) πληροφορικής και 

β) ηλεκτρονικών υπολογιστικών συστημάτων) 

1. Προσόν διορισμού στον εισαγωγικό βαθμό ορίζεται: 

α) για την ειδικότητα πληροφορικής, πτυχίο ή δίπλωμα πλη¬ 
ροφορικής (50ΡΤ\νΑΚΕ) Τ.Ε.Ι. ή τίτλος σπουδών, αντίστοιχης 
ειδικότητας, ισότιμων σχολών της ημεδαπής ή αλλοδαπής, 

β) για την ειδικότητα ηλεκτρονικών υπολογιστικών συστημά¬ 
των, πτυχίο ή δίπλωμα ηλεκτρονικών υπολογιστικών συστημά¬ 
των (ΗΑΚϋΨΑΚΕ) Τ.Ε.Ι. ή τίτλος σπουδών, αντίστοιχης ειδι¬ 
κότητας, ισότιμων σχολών της ημεδαπής ή οιλλοδαπής. 

2. Σε περίπτωση που δεν είναι δυνατή η κάλυψη των θέσεων 
από υποψήφιους με τα προσόντα της προηγούμενης παραγράφου, 
επιτρέπεται ο διορισμός με πτυχίο ή δίπλωμα Τ.Ε.Ι. ή ισότιμων 
σχολών της ημεδαπής ή αλλοδαπής, η ΚΑΤΕΕ ή ισότιμων σχο¬ 
λών της ημεδαπής ή αλλοδαπής και επιπλέον πιστοποιητικό 
σπουδών Τ.Ε.Ι. ή ισότιμων σχολών της ημεδαπής ή αλλοδαπής, 
σε θέματα αντίστοιχης, κατά περίπτωση, ειδικότητας (50Ρ- 
Τ^ΚΆΚΕ ή ΗΑΒΙΆλΆΚΕ). Σε περίπτωση που δεν είναι δυνατή η 
κάλυψη των θέσεων από υποψήφιους με πιστοποιητικό σπουδών 
Τ.Ε.Ι., επιτρέπεται ο διορισμός με πτυχίο ή δίπλωμα Τ.Ε.Ι. ή 
Κ.Α.Τ.Ε.Ε. και σχετική, κατά περίπτωση ειδικότητας, εμπειρία 
δύο τουλάχιστον ετών. 

Άρθρο 12 

Κλάδος ΤΕ Τεχνολογικών Εφαρμογών 

(περιλαμβάνονται όλες οι ειδικότητες της Σχολή 
Τεχνολογικών Εφαρμογών εκτός από τις ειδικότητες 
πληροφορικής και ηλεκτρονικών υπολογιστικών συστημ« τω ν.) 

Άθρο 13 

Κλάδος ΤΕ Γραφικών Τεχνών και Καλλιτεχνικών Σπουδών 

(περιλαμβάνονται οι ειδικότητες διακοσμητικής, γραφιστικής, τε¬ 
χνολογίας γραφικών τεχνών, φωτογραφίας και συντήρησης έρ¬ 
γων τέχνης και άλλες ειδικότητες της σχολής γραφικών τεχνών 
και καλλιτεχνικών σπουδών) 

ΚΛΑΔΟΙ 

ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Άρθρο 14 

1. Για τους κλάδους ΔΕ μιας ειδικότητας ή για τους συγκρο¬ 
τούμενους από περισσότερες ειδικότητες κλάδους, που η ονομα¬ 
σία της κάθε μιας ειδικότητας είναι ίδια με την ονομασία του απο¬ 
λυτηρίου τίτλου ενιαίου πολυκλαδικού λυκείου ή τεχνικού - επαγ¬ 
γελματικού λυκείου ή τεχνικής - επαγγελματικής σχολής δευτε¬ 
ροβάθμιας εκπαίδευσης ή σχολής μαθητείας του Ο.Α.Ε.Δ. του ν. 
1346/1983 (ΦΕΚ 46/Α) ή άλλου ισότιμου τίτλου σχολικής μο¬ 
νάδας της ημεδαπής ή αλλοδαπής, προσόν διορισμού ορίζεται το 
ομώνυμο ή αντίστοιχο ή συναφές πτυχίο των παραπάνω σχολι¬ 
κών μονάδων. 

2. Κάθε φορά που δεν καθίσταται δυνατή η πλήρωση κενών 
θέσεων προσωπικού από υποψήφιους με τα προσόντα της προη¬ 
γούμενης παραγράφου, επιτρέπεται, για μια τριετία από τον 
έναρξη ισχύος του ν. 1586/1986 (1.4.1986) ο διορισμός με 
προσόν είτε απολυτήριο τίτλο αντίστοιχης ειδικότητας αναγνωρι¬ 
σμένης κατώτερης σχολής είτε τριετή αντίστοιχη εμπειρία (άρθρο 
17 παρ. 12 ν. 1586/1986 ΦΕΚ 37 Α'). 

Άρθρο 15 

Κλάδος ΔΕ Διοικητικός - Λογιστικός 

1. Για μια πενταετία από την έναρξη ισχύος του ν. 1586/ 
1986 (1.4.1986), προσόν διορισμού στον εισαγωγικό βαθμό 
ορίζεται απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνικού ή 
επαγγελματικού λυκείου ή τεχνικού - επαγγελματικού λυκείου 
χωρίς ειδικότητα ή εξατάξιου γυμνασίου ή τμήματος υπαλλήλων 
γραφείου (διοίκησης) ή τμήματος υπαλλήλων λογιστηρίου τεχνι¬ 
κού ή επαγγελματικού λυκείου ή τεχνικού - επαγγελματικού λυ¬ 
κείου ή κλάδου διοικητικών υπηρεσιών - γραμματέων ή κλάδου 
οικονομίας ενιαίου πολυκλαδικού λυκείου. 

Για την επόμενη πενταετία οι θέσεις του κλάδου καλύπτονται 
α) κατά το ήμισυ από κατόχους απολυτήριου τίτλου σχολών του 
προηγούμενου εδαφίου και β) κατά το ήμισυ από κατόχους απο¬ 
λυτήριου τίτλου κλάδων διοικητικών υπηρεσιών - γραμματέων ή 
οικονομίας ενιαίου πολυκλαδικού λυκείου ή τμημάτων υπαλλή¬ 
λων γραφείου (διοίκησης) ή υπαλλήλων λογιστηρίου τεχνικού - 
επαγγελματικού λυκείου. Μετά τη συμπλήρωση της δεύτερης πε¬ 
νταετίας, οι θέσεις του κλάδου καλύπτονται αποκλειστικά από 
κατόχους απολυτήριου τίτλου κλάδων ή τμημάτων της περίπτω¬ 
σης β του προηγούμενου εδαφίου (άρθρο 17 παρ. 13 ν. 1586/ 
86, ΦΕΚ 37 Α’). 

2. Διοικητικοί κλάδοι ΔΕ, με προσόντα διορισμού τα προβλε- 
πόμενα στην προηγούμενη παράγραφο και με ονομασία άλλη (εν¬ 
δεικτική του κύριου αντικειμένου απασχόλησης των υπαλλήλων 
του οικείου κλάδου), μπορεί να συνιστώνται γ*κ εξαιρετικούς 
μονο λόγους. Στην περίπτωση αυτή γίνεται παραπομπή στα προ¬ 
σόντα διορισμού της προηγούμενης παραγράφου. 


Άρθρο 16 

Κλάδος ΔΕ Δακτυλογράφων - Στενογράφων 

(περιλαμβάνονται οι ειδικότητες δακτυλογράφων ελληνικής, ξε¬ 
νόγλωσσων δακτυλογράφων και στενογραφίας. Στα καθήκοντα 
των υπαλλήλων του κλάδου αυτού περιλαμβάνονται και άλλες 
συναφείς εργασίες όπως χειρισμός ΤΕΛΕΞ κλπ.). 

1. Για την ειδικότητα δακτυλογράφων ελληνικής, προσόντα 
διορισμού στον εισαγωγικό βαθμό ορίζονται για μια πενταετία 
από την έναρξη ισχύος του ν. 1586/1986 (1.4.1986), απολυτή¬ 
ριος τίτλος λυκείου γενικής κατεύθυνσης ή ενιαίου πολυκλαδικού 
λυκείου χωρίς ειδικότητα ή τεχνικού ή επαγγελματικού λυκείου ή 
τεχνικού - επαγγελματικού λυκείου χωρίς ειδικότητα ή εξαταξίου 
γυμνασίου ή τμήματος υπαλλήλων γραφείου (διοίκησης) ή τμή¬ 
ματος υπαλλήλων λογιστηρίου τεχνικού ή επαγγελματικού λυ¬ 
κείου ή τεχνικού - επαγγελματικού λυκείου ή κλάδου διοικητικών 
υπηρεσιών - γραμματέων ή κλάδου οικονομίας ενιαίου πολυκλα- 
δικού λυκείου. Για την επόμενη πενταετία οι θέσεις του κλάδου 
καλύπτονται: α) κατά το ήμισυ από κατόχους απολυτήριου τίτλου 
σχολών του προηγούμενου εδαφίου, και β) κατά το ήμισυ από κα¬ 
τόχους απολυτήριου τίτλου κλάδου διοικητικών υπηρεσιών - 
γραμματέων ενιαιού πολυκλαδικού λυκείου ή τμήματος υπαλλή¬ 
λων γραφείου (διοίκησης) τεχνικού - επαγγελματικού λυκείου. 
Μετά τη συμπλήρωση της δεύτερης πενταετίας, οι θέσεις του 
κλάδου καλύπτονται αποκλειστικά από κατόχους απολυτήριου 
τίτλου κλάδου ή τμήματος της περίπτωσης (β) του προηγούμενου 
εδαφίου (άρθρο 17 παρ. 13 ν. 1586/1986, ΦΕΚ 37 Α’). Για 
όλες τις παραπάνω περιπτώσεις ορίζεται ως πρόσθετο προσόν 
διορισμού η άριστη γνώση ελληνικής δακτυλογραφίας. 

2. Για τις ειδικότητες ξενόγλωσσων δακτυλογράφων και στε¬ 
νογραφίας, προσόντα διορισμού στον εισαγωγικό βαθμό ορίζο¬ 
νται: απολυτήριος τίτλος σχολών του πρώτου εδαφίου της προη¬ 
γούμενης παραγράφου και άριστη γνώση ελληνικής και ξενό¬ 
γλωσσης δακτυλογραφίας ή ελληνικής στενογραφίας, κατά περί¬ 
πτωση. 

Άρθρο 17 

Κλάδος ΔΕ Μεταφραστών - Διερμηνέων 

(περιλαμβάνονται οι ειδικότητες μιας ξένης γλώσσας ή δύο ξέ¬ 
νων γλωσσών). 

Προσόν διορισμού στον εισαγωγικό βαθμό ορίζεται απολυτή¬ 
ριος τίτλος σχολών του πρώτου εδαφίου της παραγράφου 1 του 
άρθρου 15 του διατάγματος αυτού και άριστη γνώση μιας ή δύο, 
κατά περίπτωση, ξένων γλωσσών, που ορίζονται με την προκή¬ 
ρυξη πλήρωσης κενών θέσεων. 

Άρθρο 18 

Κλάδος ΔΕ Προσωπικού Η/Υ 

(περιλαμβάνονται οι ειδικότητες α) προγραμματιστών ηλε¬ 
κτρονικών υπολογιστών, β) αυτοματισμού ηλεκτρονικών υπολο¬ 
γιστών, γ) χειριστών ηλεκτρονικού υπολογιστή και δ) χειριστών 
διατρητικών μηχανών. Στις παραπάνω ειδικότητες (α, β, γ, δ) 
εντάσσονται και άλλες συναφείς κατά περίπτωση ειδικότητες). 

Προσόντα διορισμού στον εισαγωγικό βαθμό ορίζονται τα προ- 
βλεπόμενα στην παράγραφο 1 του άρθρου 14. Σε περίπτωση που 
δεν είναι δυνατή η κάλυψη θέσεων από υποψήφιους με τα παρα¬ 
πάνω προσόντα, επιτρέπεται ο διορισμός με προσόν απολυτήριο 
τίτλο λυκείου ή εξαταξίου γυμνασίου ή ισότιμου σχολείου ανεξάρ¬ 
τητα από ειδικότητα και σχετική, κατά περίπτωση ειδικότητας, 
εμπειρία δύο τουλάχιστον ετών. 

Άρθρο 19 

Κλάδος ΔΕ Τηλεφωνητών 

Προσόν διορισμού στον εισαγωγικό βαθμό ορίζεται πτυχίο 
σχολών εκπαίδευσης τυφλών τηλεφωνητών που εποπτεύονται 
από το Υπουργείο Υγείας, Πρόνοιας και Κοινωνικών Ασφαλί¬ 
σεων. Κάθε φορά που δεν είναι δυνατή η κάλυψη θέσεων από υπο¬ 
ψήφιους με τα ανωτέρω προσόντα, επιτρέπεται ο διορισμός με τα 
προσόντα του πρώτου εδαφίου της παραγράφου 1 του άρθρου 15. 

Άρθρο 20 

Κλάδος ΔΕ Τεχνικός 

(περιλαμβάνονται όλες οι ειδικότητες των κλάδων δομικών έρ¬ 
γων, μηχανολογίας και ηλεκτρολογίας των ενιαίων πολυκλαδι- 
κών λυκείων, των τομέων μηχανολογικού, ηλεκτρολογικού και 
ηλεκτρονικού και δομικών των τεχνικών - επαγγελματικών λυ¬ 
κείων, των τμημάτων μηχανολογικού, ηλεκτρολογικού, ηλε¬ 
κτρονικού και δομικών κατασκευών των τεχνικών - επαγγελμα¬ 
τικών σχολών, αντίστοιχες ειδικότητες σχολών μαθητείας του 
Ο.Α.Ε.Δ. του Ν. 1346/1983 (ΦΕΚ 46Α), ή άλλων ισότιμων τί¬ 
τλων σχολικών μονάδων της ημεδαπής ή αλλοδαπής, άλλες συ¬ 
ναφείς, κατά περίπτωση, ειδικότητες καθώς και οι οδηγοί οχη¬ 
μάτων και οι χειριστές χωματουργικών και ανυψωτικών μηχα¬ 
νημάτων). 

Άρθρο 21 

Κλάδος ΔΕ Τυπογραφίας 

(περιλαμβάνονται οι ειδικότητες εκτυπώσεων, γραφικών τε¬ 
χνών, φωτοσύνθεσης και άλλες συναφείς ειδικότητες τυπογρα¬ 
φίας). 

ΚΛΑΔΟΙ 

ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Άρθρο 22 

Προσόντα διορισμού σε Κλάδους ΥΕ 

1. Προσόν διορισμού στον εισαγωγικό βαθμό των κλάδων ΥΕ 
ορίζεται απολυτήριος τίτλος υποχρεωτικής εκπαίδευσης (δηλαδή 
απολυτήριο τριταξίου γυμνασίου ή για υποψήφιους που έχουν 
αποφοιτήσει μέχρι και το 1980 απολυτήριο δημοτικού σχολείου), 
ή απολυτήριος τίτλος κατώτερης τεχνικής σχολής του Ν.Δ. 580/ 
1970. 

2. Για μια τριετία από την έναρξη ισχύος του Ν. 1586/1986 
(1.4.1986) και εφόσον δεν καθίσταται δυνατή η πλήρωση κενών 
θέσεων κλάδων ΥΕ από υποψήφιους με τα παραπάνω προσόντα, 
επιτρέπεται ο διορισμός προσωπικού με τυπικό προσόν ορισμένη 
ειδικότητα ή εμπειρία. 

Άρθρο 23 

Ενδεικτική διάρθρωση Κλάδων ΥΕ 

1. Κλάδος ΥΕ Επιμελητών (για εργασίες θυρωρού, συνοδού 
ανελκυστήρα, μεταφοράς εγγράφων, μεταφοράς επίπλων και 
σκευών, εποπτείας κτιρίου, χειρισμού μηχανημάτων αναπαρα¬ 
γωγής εγγράφων, ταξινόμησης εγγράφων, φύλαξης χώρων, επι¬ 
στάτη, αποθηκάριου ή βοηθού αποθηκάριου και άλλες συναφείς 
βοηθητικές εργασίες). 

2. Κλάδος ΥΕ Προσωπικού καθαριότητας (για εργασίες καθα¬ 
ρισμού εσωτερικών και εξωτερικών χώρων, επιμέλειας κήπων 


και άλλες συναφείς βοηθητικές εργασίες). 

3. Κλάδος ΥΕ Εργατών (για εργασίες χειρωνακτικές κάθε εί¬ 
δους). 

4. Κλάδος ΥΕ Φυλάκων - Νυκτοφυλάκων. 

ΓΕΝΙΚΕΣ ΔΙΑΤΑΞΕΙΣ 
Άρθρο 24 

1. Σε κάθε κλάδο ΠΕ και ΤΕ που η ονομασία του είναι ίδια με 
την ονομασία σχολής Α.Ε.Ι. ή Τ.Ε.Ι., περιλαμβάνονται όλες οι ει¬ 
δικότητες της οικείας σχολής εκτός αν ορίζεται διαφορετικά. 
Στην περίπτωση κλάδου ΠΕ Μηχανικών, περιλαμβάνονται όλες 
οι ειδικότητες Μηχανικών του Εθνικού Μετσόβιου Πολυτεχνείου 
και των Πολυτεχνικών Σχολών, εκτός αν ορίζεται διαφορε¬ 
τικά. 

2. Σε κάθε κλάδο ΔΕ που η ονομασία του είναι ίδια με την ονο¬ 
μασία κλάδου ενιαίου πολυκλαδικού λυκείου ή τομέα τεχνικού - 
επαγγελματικού λυκείου, περιλαμβάνονται όλες οι ειδικότητες 
του οικείου κλάδου ή τομέα καθώς και αντίστοιχες ή συναφείς ει¬ 
δικότητες τεχνικών - επαγγελματικών σχολών ή σχολών μαθη¬ 
τείας του Ο.Α.Ε.Δ. ή άλλων ισότιμων σχολικών μονάδων εκτός 
αν ορίζεται διαφορετικά. 

3. Σε κάθε περίπτωση ο αριθμός των θέσεων κατά ειδικότητα 
καθορίζεται είτε με τους οργανισμούς ή τις αποφάσεις που προ- 
βλέπονται στην παρ. 8 του άρθρου 24 του Ν. 1586/1986, είτε 
με την προκήρυξη πλήρωσης κενών θέσεων. 

4. Για όποιους κλάδους ή ειδικότητες ως προσόν διορισμού 
απαιτείται ορισμένη γνώση ή εμπειρία, αυτή αποδεικνύεται: α) 
από βεβαίωση εργοδότη, ή υπεύθυνη δήλωση του άρθρου 8 του 
Ν. 1599/1986 στην περίπτωση που δεν υπάρχει εργοδότης για 
τη χορήγηση της σχετικής βεβαίωσης, και βιβλιάριο κύριας 
ασφάλισης για την καταβολή ασφαλιστικών εισφορών κατά την 
αντίστοιχη χρονική περίοδο, ή β) από έγγραφο αρμόδιας Ελληνι¬ 
κής ή ξένης αρχής. Για τον κλάδο ΔΕ Δακτυλογράφων - Στενο¬ 
γράφων και τους κλάδους κατηγορίας ΥΕ η απαιτούμενη κατά 
περίπτωση ορισμένη γνώση ή ειδικότητα ή εμπειρία μπορεί να 
αποδεικνύονται από υπεύθυνη δήλωση του άρθρου 8 του Ν. 
1599/1986, εφόσον δεν είναι δυνατή η απόδειξη σύμφωνα με τα 
οριζόμενα στο προηγούμενο εδάφιο. 

5. Όπου, για το διορισμό, προβλέπεται άριστη γνώση μιας ή 
δύο ξένων γλωσσών, ως τυπικό προσόν απαιτείται άδεια του 
Υπουργείου Εθνικής Παιδείας και Θρησκευμάτων, για τη διδα¬ 
σκαλία της οικείας, κατά περίπτωση, ξένης γλώσσας σε φροντι¬ 
στήριο, ή πτυχίο ή δίπλωμα ή πιστοποιητικό που απαιτούνται για 
την απόκτηση της παραπάνω άδειας. 

6. Για όσες ειδικότητες απαιτείται κατά τις κείμεν&ς διατάξεις 
άδεια άσκησης του αντίστοιχου επαγγέλματος, απαγορεύεται η 
πρόσληψη χωρίς την άδεια αυτή. 

Άρθρο 25 

1. Σε υπαλλήλους κλάδων που συγκροτούνται από περισσότε¬ 
ρες ειδικότητες, μπορεί να ανατίθενται και καθήκοντα άλλων ει¬ 
δικοτήτων του ίδιου κλάδου, από εκείνη για την οποία έχουν 
προσληφθεί. Η ανάθεση γίνεται με την προϋπόθεση ότι, κατά την 
κρίση της υπηρεσίας, ο υπάλληλος μπορεί να ανταποκριθεί στο 
ανατιθέμενο έργο. 

2. Για οποιονδήποτε κλάδο, είναι δυνατό με τη σχετική κάθε 
φορά προκήρυξη, να καθορίζεται η πλήρωση συγκεκριμένου αριθ¬ 
μού θέσεων, με προσωπικό ειδικοτήτων άλλων από εκείνη ή εκεί¬ 
νες του οικείου κατά περίπτωση κλάδου, σύμφωνα με τις υπηρε¬ 
σιακές ανάγκες, με την προϋπόθεση ότι στον οικείο Οργανισμό 

δεν προβλέπεται αντίστοιχος κλάδος. 

Άρθρο 26 

Ειδικό Επιστημονικό Προσωπικό 

1. Για την πλήρωση θέσεων Ειδικού Επιστημονικού Προσωπι¬ 
κού με σχέση εργασίας ιδιωτικού δικαίου απαιτείται πτυχίο ή δί¬ 
πλωμα Α.Ε.Ι. της ημεδαπής ή ισότιμο της αλλοδαπής κάι ειδική 
επιστημονική εξειδίκευση στο γνωστικό αντικείμενο της κατά πε¬ 
ρίπτωση οικείας ειδικότητας, που αποδεικνύεται με (α) διδακτο¬ 
ρικό δίπλωμα ελληνικού Α.Ε.Ι. ή αναγνωρισμένο ισότιμο της αλ¬ 
λοδαπής, ή (β) μεταπτυχιακό τίτλο σπουδών διάρκειας τουλάχι¬ 
στον ενός ακαδημαϊκού έτους ελληνικού Α.Ε.Ι. ή αναγνωρισμένο 
ισότιμο της αλλοδαπής και εμπειρία τουλάχιστον δύο ετών μετά 
την απόκτηση του μεταπτυχιακού τίτλου ή (γ) εμπειρία τουλάχι¬ 
στον τεσσάρων ετών μετά την απόκτηση του βασικού τίτλου 
σπουδών και μία τουλάχιστον δημοσίευση σε επιστημονικό περιο¬ 
δικό σε θέμα σχετικό με το περιεχόμενο της ειδικότητας. Αν το δι¬ 
δακτορικό δίπλωμα ή ο μεταπτυχιακός τίτλος ή ο βασικός τίτλος 
σπουδών δεν έχουν αποκτηθεί από ίδρυμα του εξωτερικού, απαι¬ 
τείται επιπλέον άριστη γνώση μιας ξένης γλώσσας. Για την από¬ 
δειξη της απαιτούμενης κατά περίπτωση εμπειρίας και γλώσσας 
έχουν εφαρμογή οι διατάξεις του πρώτου εδαφίου της παρ. 4 του 
άρθρου 24 και της παρ. 5 του ίδιου άρθρου, αντίστοιχα. 

2. Σε κάθε περίπτωση, ο αριθμός των θέσεων κατά ειδικότητα 
ορίζεται είτε με τους οργανισμούς ή με τις αποφάσεις που προβλέ- 
πονται στην παρ. 8 του άρθρου 24 του Ν. 1586/1986, είτε με 
την προκήρυξη πλήρωσης κενών θέσεων. 

Στον Υπουργό Προεδρίας της Κυβέρνησης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Μαίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΑΝΤΩΝΗΣ ΤΡΙΤΣΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 195 (3) 

Μεταφορά έδρας Κοινότητας Γλυκόβρυσης της Επαρχίας Επι- 
δαύρου Λιμηράς του Νομού Λακωνίας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1· Τις διατάξεις της παρ. 2 του άρθρου 10 του δημοτικού και 
κοινοτικού κώδικα (Π.Δ. 76/1985, ΦΕΚ 27/1.3.1985 τ.Ά) 
ως και του άρθρου 261 του ίδιου κώδικα. 

2. Τις διατάξεις του άρθρου 23 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/26.7.1985, τεύχος 
Α) σε συνδυασμό με τις διατάξεις του άρθρου 4 του Π.Δ. 137/ 
1986 «Συγκρότηση της Γενικής Γραμματείας Δημόσιας Τάξης 
οε Υπουργείο Δημόσιας Τάξης» (ΦΕΚ 51/24.4.1986 τ.Α'). 

3· Τη 46/6.7.1987 απόφαση του Κοινοτικού Συμβουλίου 
Γλυκόβρυσης της Επαρχίας Επιδαύρου Λιμηράς του Νομού Λα¬ 
κωνίας, για μεταφορά της έδρας της Κοινότητας από το συνοικι- 
σμο «Ανω Γλυκόβρυση» στο συνοικισμό «Κάτω Γλυκόβρυση». 


4. Την 108/1988 γνωμοδότηση του Συμβουλίου της Επι¬ 
κράτειας, με πρόταση του Υπουργείου Εσωτερικών, αποφασί¬ 
ζουμε: 

Άρθρο μόνο 

Η έδρα της Κοινότητας Γλυκόβρυσης της Επαρχίας Επιδαύ- 
ρου Λιμηράς του Νομού Λακωνίας, μεταφέρεται από το συνοικι¬ 
σμό «Άνω Γλυκόβρυση» στο συνοικισμό «Κάτω Γλυκόβρυση». 

Στον Υπουργό Εσωτερικών, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Μαρτίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ 196 (4) 

Μετονομασία της Κοινότητας Τριανταφυλλεών της Επαρχίας Βι- 
σαλτίας του Νομού Σερρών, σε Κοινότητα Τριανταφυλλιάς. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 11 του δημοτικού και 
κοινοτικού κώδικα (Π.Δ. 76/1985, ΦΕΚ 27/1.3.1985, τεύ¬ 
χος Α’) σε συνδυασμό με τις διατάξεις του άρθρου 261 του ίδιου 
κώδικα. 

2. Τις διατάξεις του άρθρου 23 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/26.7.1985 τ.Α') σε 
συνδυασμό με τις διατάξεις του άρθρου 4 του Π.Δ. 137/1986 
«Συγκρότηση της Γενικής Γραμματείας Δημόσιας Τάξης σε 
Υπουργείο Δημόσιας Τάξης» (ΦΕΚ 51/24.4.1986, τεύχος Α'). 

3. Την πρόταση του κοινοτικού συμβουλίου Τριανταφυλλεών 
του Νομού Σερρών που διατυπώθηκε στη 42/25.8.1987 από¬ 
φαση αυτού (αριθμός πρακτικού 7/1987). 

4. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών που διατυπώθηκε στο πρακτικό 1 της 
26ης Νοεμβρίου 1987. 

5. Την 119/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών, αποφασί¬ 
ζουμε: 

Άρθρο μόνο 

Η Κοινότητα Τριανταφυλλεών της Επαρχίας Βισαλτίας του 
Νομού Σερρών μετονομάζεται σε Κοινότητα Τριανταφυλλιάς και 
ο ομώνυμος συνοικισμός Τριανταφυλλέαι μετονομάζεται σε 
«Τριανταφυλλιά, η». 

Στον Υπουργό Εσωτερικών, αναθέτουμε τη δημοσίευση και 
εκτέλεση του διατάγματος αυτού. 

Αθήνα, 23 Μαρτίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



